**Меда́ль «За адзна́ку ў во́інскай слу́жбе»** — дзяржаўная ўзнагарода СССР.

Заснаваны Указам Прэзідыума Вярхоўнага Савета СССР ад 28 кастрычніка 1974 года. Аўтар малюнка медаля — мастак А. Б. Жук.

Статут медаля
-------------

Медалём «За адзнаку ў воінскай службе» ўзнагароджваюцца ваеннаслужачыя Савецкай Арміі, Ваенна-Марскога Флота, пагранічных і ўнутраных войскаў:

* за выдатныя паказчыкі ў баявой і палітычнай падрыхтоўцы;
* за асаблівыя адрозненні на вучэннях і манеўрах, пры нясенні баявой службы і баявога дзяжурства;
* за адвагу, самаадданасць і іншыя заслугі, праяўленыя ў перыяд праходжання вайсковай службы.

Узнагароджанне медалём «За адзнаку ў воінскай службе» ажыццяўляецца ад імя Прэзідыума Вярхоўнага Савета СССР Міністрам абароны СССР, Міністрам унутраных спраў СССР, Старшынёй Камітэта дзяржаўнай бяспекі СССР.

Медаль «За адзнаку ў воінскай службе» складаецца з двух ступеняў. Вышэйшай ступенню медаля з'яўляецца I ступень.

Медаль «За адзнаку ў воінскай службе» носіцца на правым боку грудзей ніжэй ордэнаў СССР. Стужка да медаля на агульнай планцы размяшчаецца пасля стужкі да медаля «За адзнаку ў ахове дзяржаўнай мяжы СССР».

Апісанне медаля
---------------

Медаль «За адзнаку ў воінскай службе» I ступені вырабляецца з латуні і мае форму выпуклай пяціканцовай зоркі, у прамежках паміж канцамі якой размешчаны пяць шчытоў з эмблемамі асноўных родаў войскаў. У цэнтры медаля — профільная выява салдата, матроса і лётчыка, абрамленая кальцом з надпісам «За отличие в воинской службе» і двума лаўровымі галінкамі ўнізе. Усе выявы на медалю выпуклыя. Рэверс медаля малюнкаў не мае, толькі ў ніжняй частцы рэверсу (на 6 гадзін па цыферблаце) размешчана маленькае рэльефнае кляймо маскоўскага манетнага двара ў выглядзе трох стылізаваных літар «ММД».

Памер медаля паміж супрацьлеглымі канцамі зоркі 38 мм.

Медаль пры дапамозе вушка і кольца злучаецца з латуневай калодачкай шырынёй 29,5 мм і вышынёй 27,5 мм. Калодачка пакрыта шаўковай муаравай стужкай чырвонага колеру з дзвюма зялёнымі падоўжнымі палоскамі па краях. Шырыня стужкі 24 мм, палосак — 3 мм, адлегласць палоскі ад краю — 3 мм. У цэнтры калодкі на стужцы змешчана латуневая пяціканцовая зорачка. Калодачка мае на адваротным боку наразны штыфт з гайкай для прымацавання медаля да адзежы. Прыціскная гайка дыяметрам 19 мм мае кляймо «МОСКОВСКИЙ МОНЕТНЫЙ ДВОР» выпуклымі літарамі.

Медаль «За адзнаку ў воінскай службе» ІІ ступені, яго калодка і зорачка на стужцы вырабляюцца з мельхіёру.

Гісторыя медаля
---------------

Да пачатку 1981 года медалём «За адзнаку ў воінскай службе» I ступені было ўзнагароджана больш за 3 тысячы ваеннаслужачых, медалём II ступені — каля 25 тысяч ваеннаслужачых. На 1985 год медалямі I і II ступені было ўзнагароджана каля 5 тысяч і каля 40 тысяч ваеннаслужачых адпаведна.

Па стану на 1 студзеня 1995 медалём «За адзнаку ў воінскай службе» I ступені было ўзнагароджана каля 20 тысяч, медалём II ступені — каля 120 тысяч.

У адпаведнасці з Указам Прэзідыума Вярхоўнага Савета Расійскай Федэрацыі ад 2 сакавіка 1992 года № 2424-1 медаль былога СССР, з аналагічнай назвай і колькасцю ступеняў, застаўся ва ўзнагароднай сістэме Расіі на пераходны перыяд, да ўвядзення новых дзяржаўных узнагарод Расіі.

У Расійскай Федэрацыі ўзнагароджанні медалём пераходнага тыпу ажыццяўляліся да канца 1994 года.

Ілюстрацыі
----------

* Рэверс медаляРэверс медаля
* Пасведчанне да медаляПасведчанне да медаля

Зноскі
------

1. ↑  Медаль «За отличие в воинской службе»
2. ↑  Государственные награды России: Нормативные правовые акты Архівавана 11 сакавіка 2012.
3. ↑  Медаль «За отличие в воинской службе».
4. ↑  Награды Российской Федерации переходного периода 1992-1994 гг.

Літаратура
----------

* *Володин А. Н. Мерлай Н. М.* Медали СССР. — СПб.: Печатный двор, 1997. — С. 206—207. — ISBN 5-7062-0111-0.
* *Колесников Г. А. Рожков А. М.* Ордена и медали СССР. — Мн.: Народная асвета, 1986. — С. 62—63.

Спасылкі
--------

Медаль «За отличие в воинской службе» **(нявызн.)**. *Ордена и медали СССР*. Архівавана з першакрыніцы 3 сакавіка 2012. Праверана 06 января 2008.

| ⛭Медалі СССР |
| --- |
| за адменнае адрозненне | 
* «Залатая Зорка»
* «Серп і Молат»

 |
| за ваенныя заслугі | 
* «За адвагу»
* «За баявыя заслугі»
* «Партызану Айчыннай вайны»
* Ушакова
* Нахімава
* «За адзнаку ў вайсковай службе»
* «За бездакорную службу»
* «Ветэран Узброеных Сіл СССР»
* «За ўмацаванне баявой садружнасці»
* «За адзнаку ў ахове дзяржаўнай мяжы СССР»

 |
| за абарону | 
* Каўказа
* Кіева
* Ленінграда
* Масквы
* Адэсы
* Севастопаля
* Савецкага Запаляр'я
* Сталінграда

 |
| за вызваленне | 
* Бялграда
* Варшавы
* Прагі

 |
| за ўзяцце | 
* Берліна
* Будапешта
* Вены
* Кёнігсберга

 |
| за перамогу над | 
* Германіяй
* Японіяй

 |
| за працу | 
* «За працоўную доблесць»
* «За працоўную адзнаку»
* «За доблесную працу ў Вялікай Айчыннай вайне 1941—1945 гг.»
* «Ветэран працы»
* «За аднаўленне прадпрыемстваў чорнай металургіі поўдня»
* «За аднаўленне вугальных шахт Данбаса»
* «За асваенне цалінных зямель»
* «За будаўніцтва Байкала-Амурскай магістралі»
* «За пераўтварэнне Нечарназем'я РСФСР»
* «За асваенне нетраў і развіццё нафтагазавага комплексу Заходняй Сібіры»

 |
| «грамадзянскія» | 
* «Медаль Мацярынства»
* «У памяць 800-годдзя Масквы»
* «У памяць 250-годдзя Ленінграда»
* «У памяць 1500-годдзя Кіева»
* «За выдатную службу па ахове грамадскага парадку»
* «За выратаванне тапельцаў»
* «За адвагу на пажары»

 |
| юбілейныя — УС СССР | 
* 20 гадоў
* 30 гадоў
* 40 гадоў
* 50 гадоў
* 60 гадоў
* 70 гадоў

 |
| юбілейныя —Перамога ў Вялікай Айчыннай вайне | 
* 20 гадоў
* 30 гадоў
* 40 гадоў

 |
| юбілейныя — іншыя | 
* «У азнаменаванне 100-годдзя з дня нараджэння Уладзіміра Ільіча Леніна»
* «50 гадоў савецкай міліцыі»

 |